নর্থ বেঙ্গল ইন্টারন্যাশনাল ইউনিভার্সিটি
নর্থ বেঙ্গল ইন্টারন্যাশনাল ইউনিভার্সিটি ২০১৩ সালের ১৫ সেপ্টেম্বর তারিখে স্থাপিত বাংলাদেশের একটি বেসরকারি বিশ্ববিদ্যালয়। এটি রাজশাহী শহরের মতিহার থানার চৌদ্দপাই এলাকাতে রাজশাহী-নাটোর মহাসড়কের পাশে অবস্থিত। বাংলাদেশ বিশ্ববিদ্যালয় মঞ্জুরি কমিশন ও শিক্ষা মন্ত্রণালয় কর্তৃক স্বীকৃত রাজশাহী মহানগরীতে অনুমোদিত বেসরকারি বিশ্ববিদ্যালয়ের মধ্যে এটি একটি পূর্ণাঙ্গ বিশ্ববিদ্যালয়। শুরুতে বিনোদপুরস্থ ৪২ ক্ষণিকা রাজশাহীতে এর প্রশাসনিক কার্যক্রম চালু হয়। পরবর্তীতে দৈনিক বার্তা কমপ্লেক্সের ৪র্থ-৫ম তলায় এর একাডেমিক ও প্রশাসনিক উভয় কার্যক্রম শুরু করে। ১৬ নভেম্বর ২০২১ সাল হতে রাজশাহী মহানগরীর মতিহার থানার অন্তর্গত চৌদ্দপাই এলাকাতে স্থায়ী ক্যাম্পাসে শিক্ষা কার্যক্রম পরিচালনা করে আসছে।